Na temelju članka 20. Statuta Dječjeg vrtića „Slatki svijet“, Upravno vijeće Dječjeg vrtića „Slatki svijet“, na sjednici održanoj dana 27. travnja 2023. godine, donijelo je

**ODLUKU**

**O UPISU DJECE I O MJERILIMA UPISA U DJEČJI VRTIĆ SLATKI SVIJET**

**ZA PEDAGOŠKU GODINU 2023./2024.**

1. **POPIS OBJEKATA I PROGRAMA**

|  |  |  |  |
| --- | --- | --- | --- |
| **4** | **DJEČJI VRTIĆ DRUGIH OSNIVAČA** | **SJEDIŠTE** | **PROGRAM** |
| 4.12. | Slatki svijet | Limska 3 | VRTIĆ |

1. **UVJETI UPISA**

**DOKUMENTI POTREBNI ZA UPIS**

|  |  |  |
| --- | --- | --- |
|  | **ON-LINE ZAHTJEV** | **PREDAJA ZAHTJEVA NA UPISNOM MJESTU** |
| **JASLICE I VRTIĆ** | Zahtjev ispuniti na stranici <https://vrtici.e-upisi.hr/>  te priložiti dokumente za ostvarivanje bodova u digitalnom obliku\*  <https://www.dv-slatkisvijet.hr/_files/ugd/702e44_ea0f3e40e6fa4771b119e5d42927dca0.pdf> | Ispunjavanje on-line zahtjeva uz pomoć administratora na upisnom mjestu  uz prilaganje dokumenata za ostvarivanje bodova\* |

\* potvrde, uvjerenja, rješenja o ostvarivanju bodova:

1. original ili preslika Izvatka iz matice rođenih za dijete ili rodnog lista (neovisno o datumu izdavanja)
2. potvrda ili elektronički zapis o podacima evidentiranim u matičnoj evidenciji HZMO,
3. rješenje o statusu žrtve i/ili invalida iz Domovinskog rata
4. rješenje ili potvrda o dječjem doplatku
5. uvjerenje o statusu redovnog studenta i/ili učenika
6. pravomoćna odluka suda o razvodu braka ili pravomoćno rješenje suda o povjeri djeteta na odgoj i čuvanje ili potvrda suda da su postupci razvoda braka i povjere na čuvanje u tijeku
7. rješenje centra za socijalnu skrb o udomiteljstvu i/ili zajamčenoj minimalnoj naknadi
8. potvrda nadležnih ustanova o kategorizaciji djeteta s teškoćama u razvoju,
9. izjava o broju članova domaćinstva za obitelji s troje ili više djece (Upravni odjel IŽ za zdravstvo i socijalnu skrb)
10. rješenje o priznavanju statusa roditelja-njegovatelja
11. potvrdu predškolske ustanove da je brat/sestra već upisan u traženu ustanovu (potražiti u dječjem vrtiću)
12. Potvrda o smjenskom radu oba roditelja (samo za prijave u dežurne skupine)

**NAPOMENE:**

Potvrde ne smiju biti starije od 3 mjeseca osim potvrde ili elektroničkog zapisa o podacima evidentiranim u matičnoj evidenciji HZMO koji ne smije biti stariji od 30 dana.

Tko nije u mogućnosti samostalno ispuniti Zahtjev, isto može učiniti uz pomoć administratora na upisnim mjestima, i treba obavezno sa sobom ponijeti osobnu iskaznicu i vjerodajnicu za pristup sustavu e-Građani (ePass, eOsobna iskaznica, token banke, mToken, Fina soft certifikat …) te dokumente za ostvarivanje bodova.

1. **KRITERIJI ZA OSTVARIVANJE PREDNOSTI PRI UPISU DJECE**

Broj bodova za svaku prijavu za upis utvrđuje se primjenom kriterija kako slijedi:

|  |  |  |
| --- | --- | --- |
| **Red. br.** | **OPIS KRITERIJA** | **Broj bodova** |
|  | dijete roditelja žrtava i invalida Domovinskog rata | 10 |
|  | dijete s oba zaposlena roditelja i samohranog zaposlenog roditelja | 10 |
|  | dijete roditelja koji ima status roditelja-njegovatelja a drugi je zaposlen | 10 |
|  | dijete čiji je jedan roditelj redoviti student ili učenik, a drugi je zaposlen | 8 |
|  | dijete u udomiteljskim obiteljima | 6 |
|  | dijete u godini prije polaska u školu | 5 |
|  | dijete čiji su roditelji redovni studenti ili učenici | 5 |
|  | dijete iz obitelji s troje ili više djece | 4 |
|  | dijete s teškoćama u razvoju | 3 |
|  | dijete korisnika doplatka za djecu | 2 |
|  | dijete korisnika pomoći za uzdržavanje | 2 |
|  | dijete iz obitelji koja živi u teškim socijalnim ili zdravstvenim uvjetima | 2 |
|  | Dijete kojemu je odgođen upis u školu | 2 |
|  | dijete čiji je jedan roditelj zaposlen | 1 |
|  | Dijete čiji je brat/sestra već upisan u traženi dječji vrtić | 1 |

Ako dvoje ili više djece ostvari jednak broj bodova redoslijed na listi reda prvenstva utvrđuje se po kriteriju starosti djeteta.

1. **PROVOĐENJE UPISA**

Zahtjev za upis u dječje vrtiće s pripadajućom dokumentacijom podnosi se sukladno Pozivu za upise u dječje vrtiće za pedagošku godinu 2023./2024. kojeg objavljuje Povjerenstvo za upise u dječje vrtiće.

Zahtjev za upis u dječje vrtiće s pripadajućom dokumentacijom podnosi se putem sustava eGrađani <https://vrtici.e-upisi.hr/> od **11.-19. svibnja 2023.**

Ako broj prijava za upis u dječji vrtić bude veći od broja raspoloživih mjesta, prednost pri upisu ostvarit će se temeljem Kriterija i pripadajućih bodova iz Pravilnika o upisu djece u dječje vrtiće, objavljenih na oglasnim pločama dječjih vrtića, na službenim web stranicama Grada Pule i službenim web stranicama dječjih vrtića [www.dv-slatkisvijet.hr](http://www.dv-slatkisvijet.hr).

Rezultati bodovanja biti će objavljeni nakon 06. lipnja 2023. godine.

Rezultati bodovanja objavit će se na oglasnim pločama dječjih vrtića, službenim web stranicama dječjih vrtića te službenim web stranicama Grada Pule [www.dv-slatkisvijet.hr](http://www.dv-slatkisvijet.hr).

Roditelji mogu izjaviti prigovor na rezultate bodovanja u roku od 5 dana od objave. Prigovor se podnosi Upravnom vijeću dječjeg vrtića koji je odabran kao prvi izbor, putem Povjerenstva.

Nakon isteka roka za podnošenja prigovora i donošenje odluka po prigovorima, Povjerenstvo utvrđuje Listu reda prvenstva upisa u dječji vrtić. Na temelju Liste reda prvenstva Upravno vijeće dječjeg vrtića donosi Odluku o upisu djece u dječji vrtić. Lista reda prvenstva upisa u dječje vrtiće (Konačna lista) objavit će se na oglasnim pločama dječjih vrtića, službenim web stranicama dječjih vrtića te službenim web stranicama Grada Pule. Odluka o upisu djece u dječji vrtić objavit će se na oglasnim pločama dječjih vrtića i službenim web stranicama dječjih vrtića [www.dv-slatkisvijet.hr](http://www.dv-slatkisvijet.hr).

**PREDSJEDNIK/CA UPRAVNOG VIJEĆA**

**Tatiana Cerin**

U Puli, 27.04.2023.

Klasa: 601-05/23-01/01

Urbroj: 2168/01-54-41-23-04